**ÚSTNA FORMA MSZO SJL**

**MATURITNÉ OKRUHY**

* **Sloh –** vedieť odlíšiť súvislý a nesúvislý text,vedieť vymenovať štýlotvorné činitele a rozlíšiť subjektívne a objektívne činitele, vymenovať fázy tvorenia jazykového prejavu
* **primárne jazykové štýly** - vedieť vymenovať, charakterizovať, v ľubovoľnom texte vyhľadať znaky; vedieť vymenovať útvary (napr. hovorový štýl- súkromný list, rozprávanie vtipu a pod.)
* **slohové postupy a žánre** (útvary) - vedieť vymenovať, vyhľadať v texte znaky, určiť kompozíciu (z ktorých častí sa má skladať); pri opise a charakteristike určiť druh; v administratívnom štýle napr. vedieť vymenovať časti jdn. dokumentov (žiadosti, motivačného listu, ...)
* **zvuková a grafická stránka jazyka** - poznať systém slovenských hlások;definovať rytmické krátenie; vedieť definovať ortoepiu a ortografiu; poznať prozodické vlastnosti textu (časová, silová, tónová modulácia, frázovanie); definovať pojmy fonetika a fonológia, hláska, fonéma a graféma; vedieť odlíšiť diakritické a interpunkčné znamienka; vedieť rozdeľovať slová (slabičné a neslabičné predpony), poznať vývin písma
* **morfológia** - poznať systém slovných druhov; vedieť vymenovať a v texte určiť menné a slovesné gramatické kategórie; poznať charakteristiku a delenie jdn. slovných druhov, napr. podstatných mien a pod.; vedieť určiť vzory skloňovania (pozor na vzory kuli a gazdiná); poznať jdn. druhy stupňovania
* **lexikológia** - poznať rozdiel medzi lexikálnym a gramatickým významom slova; vedieť vysvetliť sémantický trojuholník; poznať druhy slovníkov; vedieť rozdeliť slovnú zásobu podľa lexikálneho významu (jednovýznamové – viacvýznamové), podľa vzťahu medzi lexikálnymi významami (homonymá, antonymá, synonymá), podľa príslušnosti do jazykových štýlov, podľa spisovnosti, citového príznaku (neutrálne, expresívne), pôvodu (domáce, zdomácnené, cudzie), dobového výskytu (archaizmy, historizmy, zastarané slová, neologizmy); vedieť definovať slovo, slovnú zásobunárodného jazyka a individuálnu slovnú zásobu (aktívna, pasívna); poznať spôsoby obohacovania slovnej zásoby (tvorenie, preberanie,...) a vedieť ich aplikovať na konkrétnych príkladoch z textu
* **syntax** - vedieť definovať syntax, poznať jej rozdelenie; vedieť definovať syntagmu, vetu, text; v syntagmatickej syntaxi vedieť vymenovať a v texte určiť vetné členy (podmet,...), sklady (prisudzovací, určovací, priraďovací), vo vetnej syntaxi určiť druhy viet podľa zloženia, členitosti a modálnosti (vedieť určiť v texte); v polovetnej syntaxi vedieť definovať polovetnú konštrukciu a nepravidelnosti vo vete (vytýčený vetný člen...); v nadvetnej syntaxi vedieť vymenovať a definovať prostriedky súdržnosti textu(konektory, ich druhy, slovosled, vetosled)
* **jazyk -** vedieť definovať, čo je jazyk a reč; vymenovať funkcie jazyka a formy jazyka národného jazyka; poznať vývin jazyka a vývin slovenského jazyka (indoeurópsky prajazyk, jdn. skupiny indoeurópskych jazykov a slovanských jazykov); vedieť definovať pojem kodifikácia,  vymenovať jdn. kodifikácie (vedieť v texte vyhľadať ich znaky) a kodifikačné príručky; definovať kultúru jazyka; poznať rozdiel medzi národným, cieľovým a cudzím jazykom
* **komunikácia** - vedieť vysvetliť komunikačný reťazec; poznať druhy komunikácie
* **informácie** - vedieť vymenovať zdroje informácií (primárne, sekundárne, terciárne); spôsoby ich spracovania (osnova, konspekt, téza, citácia,...); vedieť vymenovať časti knihy, ktoré sú zdrojom informácií; poznať knižničný systém SR
* **literárne druhy** - vedieť vymenovať (lyrika, epika, dráma), určiť v texte a charakterizovať; pri lyrike vedieť odlíšiť jej druhy (reflexívna, duchovná, čistá, spoločenská, prírodná,...); pri dráme vedieť definovať pojmy scénická/autorská poznámka, replika
* **literárne formy -** vedieť vymenovať, definovať a v texte určiť formy (poézia, próza, dráma)
* **literárne žánre** - vedieť ich vymenovať a charakterizovať (poviedka, epos, pásmo,činohra...); pri románe vedieť odlíšiť jdn. druhy románu (detektívny, sociálny, psychologický...); vedieť vysvetliť a na texte demonštrovať rozdiel medzi starovekým a klasicistickým eposom; poznať rozdiel medzi žánrami ľudovej slovesnosti a umelej literatúry
* **štruktúra literárneho diela** - poznať vonkajšiu kompozíciu literárneho diela (odsek, strofa, spev, ...) a vnútornú kompozíciu (kompozičné fázy: úvod, záplatka, vyvrcholenie, ...); vedieť odlíšiť dejový plán od významového; vedieť vymenovať a v texte určiť kompozičné postupy (chronologický, retrospektívny, ....); vedieť v texte odlíšiť pásmo rozprávača a pásmo postáv; poznať druhy rozprávača a vedieť ich v texte identifikovať; poznať rôzne typy postáv (charakterový, idealizovaný, sociálny, ...); vedieť definovať a rozpoznať automatický text
* **umelecké prostriedky** - vedieť vymenovať a v texte vyhľadať (napr. epiteton, metafora, zvukomaľba, kontrast, anafora, ...); poznať v dráme druhy humoru (jazykový, situačný)
* **sci-fi literatúra**- definícia;znaky; žánre; autori a diela
* **literárne obdobia, literárne smery a prúdy** - vedieť vymenovať a charakterizovať jdn. literárne obdobia v chronologickej postupnosti (staroveká literatúra, stredovek, humanizmus a renesancia, barok, ...); poznať základné literárne smery a prúdy (magický realizmus, symbolizmus, impresionizmus, expresionizmus, nadrealizmus, kubizmus, ...), vedieť ich zaradiť do historického a literárneho obdobia, vymenovať a v texte určiť ich znaky, vymenovať predstaviteľov a aspoň jedno dielo
* **metrika -** vedieť vymenovať veršové systémy (časomerný, sylabický, sylabo-tonický, tonický),definovať ich, vymenovať a rozpoznať ich znaky v ukážke; vedieť odlíšiť rytmicky viazanú a rytmicky neviazanú reč; poznať rozdiely medzi tradičným a voľným veršom; vedieť určiť druh rýmu; poznať stopy (daktyl, trochej, jamb)
* **štandardizované slohové útvary:**
* beletrizovaný životopis
* umelecký opis
* charakteristika osoby
* úvaha
* výklad
* diskusný príspevok
* rozprávanie
* slávnostný prejav
* **štandardizovaní autori a diela:**
* **Sofokles- Antigona**
* Pieseň o Rolandovi
* Legenda o sv. Svoradovi a Benediktovi
* **Shakespeare - Hamlet**
* Cervantes - Dômyselný rytier Don Quijote...
* **Moliére- Lakomec**
* **H. Gavlovič- Valaská škola...**
* J. Fándly- ľudovýchovné diela
* J. Hollý- Svatopluk
* **J. Kollár- Predspev k Slávy dcére**
* V. Hugo- Chrám Matky Božej...
* **A. S. Puškin - Kapitánova dcéra**
* **J. Kráľ - Zakliata panna vo Váhu a divný Janko**
* **J. Botto- Smrť Jánošíkova**
* K. H. Mácha- Máj
* **S. Chalupka- Mor ho!**
* **A. Sládkovič - Marína**
* **J. Palárik - Zmierenie alebo Dobrodružstvo pri obžinkoch**
* H. Balzac- Otec Goriot
* F. M. Dostojevskij- Zločin a trest
* **J. G. Tajovský- Statky-zmätky; Maco Mlieč**
* **M. Kukučín**- Dom v stráni; **Keď báčik z Chochoľova umie**
* **B. S. Timrava- Ťapákovci**
* **I. Krasko**- Nox et solitudo
* R. Fabry
* **J. Smrek**
* **R. Dilong**
* **M. Rúfus**
* **M. Válek**
* **J. Urban**
* **E. M. Remarque- Na západe nič nové**
* **J. C. Hronský- Jozef Mak**
* **M. Urban – Živý bič**
* **P. Jilemnický – O dvoch bratoch**
* **D. Chrobák- Drak sa vracia**
* J. P. Sartre- Múr
* R. Jašík – Námestie sv. Alžbety
* **J. D. Salinger- Kto chytá v žite**
* **L. Mňačko- Ako chutí moc**
* **A. Bednár - Kolíska**
* **D. Dušek - Kufor na sny**
* **I. Bukovčan- Kým kohút nezaspieva**
* **M. Lasica, J. Satinský - Soirée**